U-I-86/07
Natisni
Opravilna št.:
U-I-86/07
Datum odločitve:
15. 10. 2008
ECLI:
ECLI:SI:USRS:2008:U.I.86.07
Akt:
Odlok o zazidalnem načrtu za območje urejanja ŠP 2/1 Litostroj – del (Uradni list RS, št. 61/99), 14. čl.
Odlok o zazidalnem načrtu za območje urejanja ŠP 2/1 Litostroj – južni del in del območja urejanja ŠR 2/1 Stadion (Uradni list RS, št. 76/06), 15. čl.
Odlok o programu opremljanja na območju Litostroja – severni del (Uradni list RS, št. 76/06)
Odlok o programu opremljanja zemljišč za gradnjo na območju urejanja ŠP 2/1 Litostroj – južni del in delu območja urejanja ŠR 2/1 Stadion (Uradni list RS, št. 76/06)
Pravilnik o merilih za odmero komunalnega prispevka (Uradni list RS, št. 117/04 in 74/05), 3., 4. in 5. čl.
Uredba o vsebini programa opremljanja zemljišč za gradnjo (Uradni list RS, št. 117/04 in 75/05), 11.  čl.
Izrek:
Pobuda za začetek postopka za oceno ustavnosti in zakonitosti 14. člena Odloka o zazidalnem načrtu za območje urejanja ŠP 2/1 Litostroj – del (Uradni list RS, št. 61/99), 15. člena Odloka o zazidalnem načrtu za območje urejanja ŠP 2/1 Litostroj – južni del in del območja urejanja ŠR 2/1 Stadion (Uradni list RS, št. 76/06), Odloka o programu opremljanja na območju Litostroja – severni del (Uradni list RS, št. 76/06), Odloka o programu opremljanja zemljišč za gradnjo na območju urejanja ŠP 2/1 Litostroj – južni del in delu območja urejanja ŠR 2/1 Stadion (Uradni list RS, št. 76/06), 3. 4. in 5. člena Pravilnika o merilih za odmero komunalnega prispevka (Uradni list RS, št. 117/04 in 74/05) in 11. člena Uredbe o vsebini programa opremljanja zemljišč za gradnjo (Uradni list RS, št. 117/04 in 75/05) se zavrže.
Evidenčni stavek:
Pobudnici nimata pravnega interesa, če ne izkažeta, da izpodbijani predpisi neposredno posegajo v njun pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Družba Litostroj ulitki, d. o. o., Ljubljana
Datum vloge:
20. 3. 2007
Vrsta odločitve:
sklep
Vrsta rešitve:
zavrženje
Dokument:
US28359
Dokument v PDF obliki:
U-I-86-07.pdf
86 KB
Prenesite datoteko
U-I-86/07-9
15. 10. 2008
SKLEP
Ustavno sodišče je v postopku za preizkus pobude družb Litostroj ulitki, d. o. o., Ljubljana, in Litostroj – proizvodno tehnični servis, d. o. o., Ljubljana, ki ju zastopa odvetniška pisarna Jadek & Pensa, d. n. o., o. p., Ljubljana, na seji 15. oktobra 2008
sklenilo:
Pobuda za začetek postopka za oceno ustavnosti in zakonitosti 14. člena Odloka o zazidalnem načrtu za območje urejanja ŠP 2/1 Litostroj – del (Uradni list RS, št. 61/99), 15. člena Odloka o zazidalnem načrtu za območje urejanja ŠP 2/1 Litostroj – južni del in del območja urejanja ŠR 2/1 Stadion (Uradni list RS, št. 76/06), Odloka o programu opremljanja na območju Litostroja – severni del (Uradni list RS, št. 76/06), Odloka o programu opremljanja zemljišč za gradnjo na območju urejanja ŠP 2/1 Litostroj – južni del in delu območja urejanja ŠR 2/1 Stadion (Uradni list RS, št. 76/06), 3. 4. in 5. člena Pravilnika o merilih za odmero komunalnega prispevka (Uradni list RS, št. 117/04 in 74/05) in 11. člena Uredbe o vsebini programa opremljanja zemljišč za gradnjo (Uradni list RS, št. 117/04 in 75/05) se zavrže.
Obrazložitev
1. Pobudnici izpodbijata v izreku tega sklepa navedene akte. Zatrjujeta, da so v neskladju z 2. členom, z drugim odstavkom 14. člena in s 153. členom Ustave ter z določbami Zakona o urejanju prostora (Uradni list RS, št. 110/02 in nasl. – ZUreP-1). Pobudnici utemeljujeta svoj pravni interes z zatrjevanjem, da sta za obstoječe objekte že plačali komunalni prispevek.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Odlok o zazidalnem načrtu za območje urejanja ŠP 2/1 Litostroj – del, Odlok o zazidalnem načrtu za območje urejanja ŠP 2/1 Litostroj – južni del in del območja urejanja ŠR 2/1 Stadion, Odlok o programu opremljanja na območju Litostroja – severni del in Odlok o programu opremljanja zemljišč za gradnjo na območju urejanja ŠP 2/1 Litostroj – južni del in delu območja urejanja ŠR 2/1 Stadion ne učinkujejo neposredno. V primerih, ko izpodbijani predpis ne učinkuje neposredno, se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08). Iz razlogov, navedenih v citiranem sklepu, pobudnici ne izkazujeta pravnega interesa za oceno ustavnosti in zakonitosti izpodbijanih predpisov.
3. Pravilnik o merilih za odmero komunalnega prispevka (Pravilnik) in Uredba o vsebini programa opremljanja zemljišč za gradnjo (Uredba) sta med postopkom za oceno ustavnosti in zakonitosti prenehala veljati. Ustavno sodišče praviloma presoja le veljavne predpise. Na podlagi 47. člena ZUstS lahko presoja tudi neveljavne predpise, če niso bile odpravljene posledice neustavnosti in nezakonitosti. Izpodbijana predpisa ne učinkujeta neposredno. Ustavno sodišče je v sklepu št. U-I-174/05 z dne 13. 12. 2007 (Uradni list RS, št. 122/07 in OdlUS XVI, 87) sprejelo stališče, da se lahko tudi v primerih, ko se s pobudo zahteva presoja ustavnosti in zakonitosti predpisa, ki je bodisi prenehal veljati že pred vložitvijo pobude bodisi po vložitvi pobude, pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. Iz razlogov, navedenih v citiranem sklepu, pobudnici še ne izkazujeta pravovarstvene potrebe iz 47. člena ZUstS za oceno ustavnosti in zakonitosti predpisov.
4. Glede na navedeno je Ustavno sodišče pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsedujoča sodnica mag. Marija Krisper Kramberger ter sodnici in sodniki mag. Marta Klampfer, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
mag. Marija Krisper Kramberger
Predsedujoča sodnica